ᱵᱚᱲᱠᱤᱪᱟᱢᱯᱤ ᱨᱮᱞᱣᱮ ᱥᱴᱮᱥᱚᱱ

ᱵᱚᱲᱠᱤᱪᱟᱢᱯᱤ ᱨᱮᱞᱣᱮ ᱥᱴᱮᱥᱚᱱ, ᱥᱴᱮᱥᱚᱱ ᱠᱳᱰ BICI, ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱞᱳᱦᱟᱨᱫᱟᱜᱟ ᱟᱨ ᱴᱳᱨᱤ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱵᱚᱲᱠᱤᱪᱟᱢᱯᱤ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱨᱟᱺᱪᱤ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ
᱖᱘ ᱠᱤᱞᱚᱢᱤᱴᱚᱨ (᱔᱒ ᱢᱤᱞ) ᱨᱮᱞᱣᱮ ᱴᱨᱮᱠ ᱫᱚ ᱒᱐᱐᱕ ᱥᱟᱞᱮ ᱨᱮ ᱱᱮᱨᱳ ᱜᱮᱡᱽ (᱒'᱖") ᱠᱷᱚᱱ ᱵᱨᱚᱰ ᱜᱮᱡᱽ ᱨᱮ ᱦᱮᱡ ᱞᱮᱱᱟ ᱾ ᱞᱟᱛᱮᱦᱟᱨ ᱦᱚᱱᱚᱛ ᱨᱮᱱᱟᱜ ᱪᱟᱸᱫᱽᱣᱟ ᱥᱚᱦᱚᱨ ᱨᱮ ᱴᱳᱨᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱛᱮ ᱴᱨᱮᱠ ᱫᱚ ᱔᱔ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱵᱟᱹᱲᱛᱤ ᱛᱮᱭᱟᱨ ᱨᱮᱱᱟᱜ ᱯᱨᱚᱡᱮᱠᱴ ᱢᱮᱱᱟᱜᱼᱟ ᱾ ᱱᱚᱣᱟ ᱛᱮ ᱨᱟᱺᱪᱤ ᱟᱨ ᱫᱤᱞᱞᱤ ᱛᱟᱞᱟ ᱨᱮᱞᱣᱮ ᱨᱮᱱᱟᱜ ᱥᱟᱹᱜᱟᱹᱭ ᱟᱨ ᱨᱮᱞ ᱦᱮᱡ ᱥᱮᱱ ᱨᱮᱱᱟᱜ ᱚᱠᱛᱚ ᱯᱮ ᱴᱟᱲᱟᱝ ᱠᱚᱢ ᱦᱩᱭᱩᱜᱼᱟ ᱾ ᱢᱮᱱᱠᱷᱟᱱ, ᱞᱳᱦᱟᱨᱫᱟᱜᱟ ᱟᱨ ᱴᱳᱨᱤ ᱛᱟᱞᱟ ᱨᱮ ᱵᱩᱨᱩ ᱞᱟᱛᱟᱨ ᱨᱮ ᱰᱟᱦᱟᱨ ᱵᱮᱱᱟᱣ ᱫᱚ ᱢᱤᱫ ᱥᱮᱨᱢᱟ ᱨᱮ ᱦᱚᱸ ᱵᱟᱝ ᱦᱩᱭ ᱟᱠᱟᱱᱟ ᱾ ᱞᱳᱦᱟᱨᱫᱟᱜᱟ ᱠᱷᱚᱱ ᱵᱚᱲᱠᱤᱪᱟᱢᱯᱤ ᱫᱷᱟᱹᱨᱤᱡ ᱑᱔ ᱠᱤᱞᱚᱢᱤᱴᱚᱨ ᱫᱷᱟᱹᱨᱤᱡ ᱴᱨᱮᱠ ᱵᱟᱹᱭᱥᱟᱹᱣ ᱟᱠᱟᱱᱟ ᱾

ᱵᱮᱵᱚᱥᱛᱟ
ᱢᱩᱬᱩᱛ ᱵᱮᱵᱚᱥᱛᱟ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱤᱡ ᱚᱲᱟᱜ, ᱨᱤᱴᱟᱨᱤᱝ ᱚᱲᱟᱜ, ᱠᱚᱢᱯᱩᱴᱚᱨᱤᱠᱟᱞ ᱨᱤᱡᱟᱨᱵᱷᱮᱱᱥ ᱥᱩᱵᱤᱫᱷᱟ, ᱨᱤᱡᱟᱨᱵᱷᱮᱱᱥ ᱠᱚᱣᱩᱱᱴᱟᱨ, ᱜᱟᱹᱰᱤ ᱯᱟᱨᱠᱤᱝ ᱮᱢᱟᱱ ᱾ ᱜᱟᱹᱰᱤ ᱠᱚ ᱥᱴᱮᱥᱚᱱ ᱚᱲᱟᱜ ᱨᱮ ᱵᱚᱞᱚᱱ ᱨᱮᱱᱟᱜ ᱫᱟᱣ ᱢᱮᱱᱟᱜᱼᱟ ᱾ ᱨᱩᱠᱷᱤᱭᱟᱹ ᱞᱟᱹᱜᱤᱫ ᱥᱚᱨᱠᱟᱨᱤ ᱨᱮᱞᱣᱮ ᱯᱩᱞᱤᱥ (ᱡᱤ. ᱟᱨ. ᱯᱤ.) ᱠᱚᱣᱟᱜ ᱨᱩᱠᱷᱤᱭᱟᱹ ᱠᱟᱹᱢᱤᱭᱟᱹ ᱢᱮᱱᱟᱜ ᱠᱚᱣᱟ ᱾

ᱯᱞᱮᱴᱯᱷᱚᱨᱢ ᱠᱚ
ᱯᱞᱮᱴᱯᱷᱚᱨᱢ ᱫᱚ ᱯᱷᱩᱴ ᱳᱵᱟᱨ ᱵᱨᱤᱡᱽ (ᱯᱷᱳᱵᱤ) ᱥᱟᱶ ᱡᱚᱲᱟᱣ ᱟᱠᱟᱱᱟ ᱾

ᱨᱮᱞᱜᱟᱹᱰᱤ ᱠᱚ
ᱞᱳᱦᱟᱨᱫᱟᱜᱟ ᱠᱷᱚᱱ ᱜᱚᱴᱟᱯᱟᱲᱟ ᱴᱷᱟᱶ ᱞᱟᱹᱜᱤᱫ ᱟᱹᱰᱤ ᱜᱟᱱ ᱴᱚᱴᱷᱟᱠᱤᱭᱟᱹ ᱯᱟᱥᱮᱱᱡᱚᱨ ᱴᱨᱮᱱ ᱦᱚᱸ ᱥᱮᱱᱚᱜᱼᱟ ᱾ 

/* ᱨᱮᱞᱜᱟᱹᱰᱤ

 ᱴᱨᱮᱱ ᱧᱩᱛᱩᱢ  ᱴᱨᱮᱱ ᱧᱩᱛᱩᱢ ᱯᱷᱮᱰᱟᱛ  ᱰᱮᱥᱴᱤᱱᱮᱥᱚᱱ ᱨᱟᱺᱪᱤ–ᱴᱳᱨᱤ ᱯᱟᱥᱮᱱᱡᱚᱨ  ᱐᱘᱖᱕᱓  ᱨᱟᱺᱪᱤ ᱴᱳᱨᱤ ᱴᱳᱨᱤ–ᱨᱟᱺᱪᱤ ᱯᱟᱥᱮᱱᱡᱚᱨ  ᱐᱘᱖᱕᱔  ᱴᱳᱨᱤ ᱨᱟᱺᱪᱤ

ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚ
ᱵᱚᱲᱠᱤᱪᱟᱢᱯᱤ ᱥᱴᱮᱥᱚᱱ ᱠᱷᱚᱱ ᱥᱩᱨ ᱨᱮ ᱢᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱠᱚᱫᱚ ᱦᱩᱭᱩᱜ ᱠᱟᱱᱟ:

ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱨᱟᱺᱪᱤ  ᱗᱑ ᱠᱤᱞᱚᱢᱤᱴᱚᱨ (᱔᱔ ᱢᱤᱞ)
ᱜᱟᱭᱟ ᱩᱰᱟᱹᱱ ᱰᱟᱹᱦᱤ, ᱜᱟᱭᱟ ᱑᱖᱓ ᱠᱤᱞᱚᱢᱤᱴᱚᱨ (᱑᱐᱑ ᱢᱤᱞ)
ᱞᱳᱠᱱᱟᱭᱚᱠ ᱡᱚᱭᱯᱨᱚᱠᱟᱥ ᱩᱰᱟᱹᱱ ᱰᱟᱹᱦᱤ, ᱯᱟᱴᱱᱟ ᱒᱗᱖ ᱠᱤᱞᱚᱢᱤᱴᱚᱨ (᱑᱗᱑ ᱢᱤᱞ)
ᱱᱮᱛᱟᱡᱤ ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱠᱚᱞᱠᱟᱛᱟ

ᱟᱨᱦᱚᱸ ᱧᱮᱞ ᱢᱮ

 ᱞᱳᱦᱟᱨᱫᱟᱜᱟ
 ᱞᱳᱦᱟᱨᱫᱟᱜᱟ ᱨᱮᱞᱣᱮ ᱥᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Lohardaga station map
 ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ

ᱛᱷᱚᱠ:ᱞᱳᱦᱟᱨᱫᱟᱜᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱨᱟᱺᱪᱤ ᱨᱮᱞᱣᱮ ᱰᱤᱵᱤᱡᱚᱱ